টক শোর অপর আলোচক ইন্ডিপেনডেন্ট টেলিভিশনের প্রধান বার্তা সম্পাদক আশীস সৈকত বলেন, ‘আগে আমরা বলতাম অবাধ ও সুষ্ঠু নির্বাচন। যেটা সর্বাগ্রে প্রাধান্য পেত। কিন্তু এখন ঘুরে ফিরে একটা প্রসঙ্গই আসছে সেটা হলো অংশগ্রহণমূলক নির্বাচন। কিন্তু অংশগ্রহণমূলক নির্বাচনের চেয়ে আমার কাছে গুরুত্বপূর্ণ সবার ভোটাধিকার। দেখা গেল সব দল নির্বাচনে অংশ নিল কিন্তু কিছুসংখ্যক লোক ভোট দিতে এলো না। তাদের ভয়-ভীতি দেখিয়ে ভোট দিতে বাধা দেয়া হলো। বিশেষ করে সংখ্যালঘুদের। তাহলে কিন্তু নির্বাচন প্রশ্নবিদ্ধই থেকে গেল। তাই আমি বলবো আওয়ামী লীগ আর বিএনপি নির্বাচনে অংশ নিলেই অংশগ্রহণমূলক নির্বাচন হবে না। নির্বাচন অংশগ্রহণমূলক তখনই হবে যখন ভোটারদের বেশির ভাগেই স্বাচ্ছন্দ্যে ভোট কেন্দ্রে যাবেন। তাদের ভোটাধিকার প্রয়োগ করার সুযোগ পাবেন।’